ระเบียบกรุงเทพมหานครระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานครพ.ศ.๒๕๔๑ โดยที่เป็นการสมควรออกระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานครอาศัยอำนาจตามความในมาตรา ๔๙แห่งพระราชบัญญัติระเบียบบริหารราชกรุงเทพมหานคร พ.ศ. ๒๕๒๘ ประกอบกับข้อ ๑๙แห่งข้อบัญญัติกรุงเทพมหานคร เรื่อง กองทุนพัฒนาที่อยู่อาศัยกรุงเทพมหานคร พ.ศ.๒๕๔๑ ผู้ว่าราชการกรุงเทพมหานคร จึงกำหนดระเบียบขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร พ.ศ. ๒๕๔๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ให้ผู้ว่าราชการกรุงเทพมหานครรักษาการให้เป็นไปตามระเบียบนี้หมวด๑ข้อความทั่วไป ข้อ ๕ในระเบียบนี้คณะกรรมการหมายความว่า คณะกรรมการบริหารกิจการกองทุนพัฒนาที่อยู่อาศัยกรุงเทพมหานครกรรมการ หมายความว่ากรรมการบริหารกิจการกองทุนพัฒนาที่อยู่อาศัยกรุงเทพมหานครกองทุน หมายความว่ากองทุนพัฒนาที่อยู่อาศัยกรุงเทพมหานครสำนักงาน หมายความว่าสำนักงานกองทุนพัฒนาที่อยู่อาศัยกรุงเทพมหานครผู้อำนวยการหมายความว่า ผู้อำนวยการกองทุนพัฒนาที่อยู่อาศัยกรุงเทพมหานครหมวด๒การตั้งงบประมาณและการนำส่งเงินสมทบกองทุนพัฒนาที่อยู่อาศัยกรุงเทพมหานคร ข้อ ๖ให้สำนักพัฒนาชุมขนตั้งจ่ายเงินสมทบกองทุนพัฒนาที่อยู่อาศัยกรุงเทพมหานครในงบประมาณรายจ่ายประจำปีกรุงเทพมหานครเพื่อสนับสนุนการดำเนินการของกองทุนพัฒนาที่อยู่อาศัยกรุงเทพมหานครเท่าที่จำเป็นและเหมาะสมข้อ ๗ให้สำนักพัฒนาชุมชน ตั้งกาเบิกเงินสมทบกองทุนพัฒนาที่อยู่อาศัยกรุงเทพมหานครที่ตั้งจ่ายไว้ในงบประมาณรายจ่ายตามข้อ๖ และนำส่งสมทบกองทุนพัฒนาที่อยู่อาศัยกรุงเทพมหานคร ภายในปีงบประมาณทุกปีข้อ ๘[๒]ให้จัดตั้งกองทุนพัฒนาที่อยู่อาศัยกรุงเทพมหานครขึ้นในสำนักพัฒนาชุมชนเพื่อดำเนินการให้เป็นไปตามวัตถุประสงค์ของกองทุนตามที่บัญญัติไว้ในข้อบัญญัติกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานครเท่าที่ไม่ขัดกับอำนาจหน้าที่ของกรุงเทพมหานครและให้สำนักพัฒนาชุมชนเปิดบัญชีเงินฝากกองทุนกับธนาคารของรัฐตามที่คณะกรรมการเห็นสมควรและโดยความเห็นชอบของผู้ว่าราชการกรุงเทพมหานครหมวด๓การประกาศใช้ระเบียบคำสั่ง และจัดตั้งสำนักงานกองทุนพัฒนาที่อยู่อาศัยกรุงเทพมหานคร ข้อ ๙ให้ประธานคณะกรรมการเป็นผู้มีอำนาจลงนามประกาศใช้ระเบียบกองทุนพัฒนาที่อยู่อาศัยกรุงเทพมหานครข้อ ๑๐[๓]ให้จัดตั้งสำนักงานกองทุนขึ้นในสำนักพัฒนาชุมชนเพื่อดำเนินกิจการของกองทุนข้อ ๑๑[๔]ให้สำนักพัฒนาชุมชนดำเนินการบริหารงานสำนักงานกองทุนตามคำแนะนำของคณะกรรมการข้อ ๑๒[๕] ให้สำนักพัฒนาชุมชนเป็นหน่วยงานเบิกจ่ายเงินกองทุนตามระเบียบของทางราชการตามแผนงานหรือกิจกรรมที่คณะกรรมการเห็นชอบและโดยผู้ว่าราชการกรุงเทพมหานครให้การอนุมัติหมวด๔การตรวจสอบการดำเนินกิจการกองทุนพัฒนาที่อยู่อาศัยกรุงเทพมหานคร ข้อ ๑๓ให้ผู้อำนวยการ รายงานผลการดำเนินการรายงานการเงิน และงบดุลให้คณะกรรมการติดตามผลที่ผู้ว่าราชการกรุงเทพมหานครแต่งตั้ง ทราบทุก ๖ เดือนข้อ ๑๔เมื่อสิ้นปีงบประมาณให้ผู้อำนวยการรายงานผลกิจการที่ได้ดำเนินการในรอบปีงบประมาณกับจัดทำรายงานการเงิน และรายวันรายจ่ายเสนอคณะกรรมการแล้วส่งให้คณะกรรมการติดตามผลประกาศณ วันที่ ๒ ธันวาคม พ.ศ. ๒๕๔๑พิจิตตรัตตกุลผู้ว่าราชการกรุงเทพมหานครระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร(ฉบับที่ ๒) พ.ศ. ๒๕๔๒[๖]วชิระ/จัดทำ๑มีนาคม ๒๕๕๐[๑] ราชกิจจานุเบกษา เล่ม๑๑๕/ตอนพิเศษ ๑๒๔ ง/หน้า ๑๖/๑๖ ธันวาคม ๒๕๔๑[๒] ข้อ ๘แก้ไขเพิ่มเติมโดย ระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร(ฉบับที่ ๒) พ.ศ. ๒๕๔๒[๓] ข้อ ๑๐แก้ไขเพิ่มเติมโดย ระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร(ฉบับที่ ๒) พ.ศ. ๒๕๔๒[๔] ข้อ ๑๑แก้ไขเพิ่มเติมโดย ระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร(ฉบับที่ ๒) พ.ศ. ๒๕๔๒[๕] ข้อ ๑๒แก้ไขเพิ่มเติมโดย ระเบียบกรุงเทพมหานครว่าด้วยกองทุนพัฒนาที่อยู่อาศัยกรุงเทพมหานคร(ฉบับที่ ๒) พ.ศ. ๒๕๔๒[๖] ราชกิจจานุเบกษาเล่ม ๑๑๖/ตอนพิเศษ ๘๐ ง/หน้า ๔๒/๑๓ ตุลาคม ๒๕๔๒